অন্তিম দশার অসুস্থতা

অন্তিম দশার অসুস্থতা (ইংরেজি: Terminal illness) বা অন্তিম দশার রোগ (Terminal disease) বলতে এমন একটি রোগকে বোঝায় যা থেকে আরোগ্যলাভ করা সম্ভব নয়, বা যার যথাযথ নিরাময়মূলক চিকিৎসা করা সম্ভব নয় এবং যার কারণে রোগীর মৃত্যু যুক্তিসঙ্গতভাবেই প্রত্যাশিত। এই পরিভাষাটি বড়ো ধরনের আঘাত বা ট্রমা-র পরিবর্তে ক্রমশ খারাপের দিকে অগ্রসর হওয়া রোগব্যাধি যেমন কর্কটরোগ বা ক্যান্সার অথবা শেষ পর্যায়ের হৃদরোগের ক্ষেত্রেই বেশি ব্যবহৃত হয়। এ ধরনের রোগীকে "অন্তিম দশার রোগী" বলে ডাকা হয়। যদিও একজন অন্তিম দশার রোগী কতদিন বাঁচবেন, তার কোনও সুসংজ্ঞায়িত সময়সীমা নেই, তা সত্ত্বেও সাধারণত কয়েক মাস বা তারও কম আয়ু থাকলে তাকে এই রকমের রোগী মনে করা হয়। চিকিৎসকেরা সাধারণত পূর্বের উপাত্তের উপর ভিত্তি করে একজন অন্তিম দশার রোগীর প্রত্যাশিত আয়ুর মোটামুটি প্রাক্কলন করে থাকেন, কিন্তু তা প্রকৃত আয়ুকে কখনোই নির্দেশ করে না। যদি কোনও রোগ সারা জীবন ধরে থাকে কিন্তু কখনও ঘাতক রূপ ধারণ করে না, তবে তাকে একটি দীর্ঘস্থায়ী রোগ বলে। অন্তিম দশার রোগীদের রোগনির্ণয়ের পরে রোগ ব্যবস্থাপনার সুযোগ থাকে। যেমন নিবিড় পরিচর্যা ও সেবা গ্রহণ, চিকিৎসা চালিয়ে যাওয়া, মুমূর্ষু রোগীর সেবা, চিকিৎসকের সহায়তায় নিজের প্রাণহরণ, ইত্যাদি। রোগী ও তার পরিবার রোগ ব্যবস্থাপনা সংক্রান্ত সিদ্ধান্তগুলি নিয়ে থাকেন। তবে চিকিৎসাব্যবস্থার পেশাদার ব্যক্তিবর্গ অন্তিম দশার রোগীদের জন্য বিদ্যমান সেবাগুলির ব্যাপারে পরামর্শ দিতে পারেন। রোগনির্ণয়ের পরে জীবনধারা অনেকটাই রোগের প্রকৃতি ও রোগ ব্যবস্থাপনা সংক্রান্ত সিদ্ধান্তের উপরে নির্ভর করে থাকে। প্রায়শই রোগী আসন্ন মৃত্যু নিয়ে আতঙ্ক, উদ্বেগ বা বিষন্নতায় ভুগতে পারেন। তারা পরিবার ও সেবাদানকারীরাও মনোস্তাত্ত্বিক বোঝার কারণে হিমিশিম খেতে পারেন। মনো-নিরাময়কারী হস্তক্ষেপমূলক চিকিৎসা এক্ষেত্রে কিছু কিছু বোঝা লাঘবে কাজে আসতে পারে এবং এগুলিকে প্রায়ই উপশমমূলক সেবার অন্তর্ভুক্ত করা হয়। যেহেতু অন্তিম দশার রোগীরা তাদের আসন্ন মৃত্যু সম্পর্কে সচেতন থাকে, সে কারণে তারা সেবা গ্রহণের ব্যাপারে আগে থেকেই পরিকল্পনা করার জন্য বেশি সময় পায়। মৃত্যুকে এড়ানো না গেলেও রোগীরা একটি ভালো, কম যন্ত্রণাদায়ক মৃত্যুর জন্য সর্বোচ্চ চেষ্টা করতে পারে। Hui, David; Nooruddin, Zohra; Didwaniya, Neha; Dev, Rony; De La Cruz, Maxine; Kim, Sun Hyun; Kwon, Jung Hye; Hutchins, Ronald; Liem, Christiana (২০১৪-০১-০১)। "Concepts and Definitions for "Actively Dying," "End of Life," "Terminally Ill," "Terminal Care," and "Transition of Care": A Systematic Review"। Journal of Pain and Symptom Management। 47 (1): 77–89। ডিওআই:10.1016/j.jpainsymman.2013.02.021। পিএমআইডি 23796586। পিএমসি 3870193 ।  Lima, Liliana De; Pastrana, Tania (২০১৬)। "Opportunities for Palliative Care in Public Health"। Annual Review of Public Health। 37 (1): 357–374। ডিওআই:10.1146/annurev-publhealth-032315-021448 । পিএমআইডি 26989831।  Hendry, Maggie; Pasterfield, Diana; Lewis, Ruth; Carter, Ben; Hodgson, Daniel; Wilkinson, Clare (২০১৩-০১-০১)। "Why do we want the right to die? A systematic review of the international literature on the views of patients, carers and the public on assisted dying"। Palliative Medicine। 27 (1): 13–26। আইএসএসএন 0269-2163। ডিওআই:10.1177/0269216312463623। পিএমআইডি 23128904।  Block, Susan D. (২০০৬)। "Psychological Issues in End-of-Life Care"। Journal of Palliative Medicine। 9 (3): 751–772। ডিওআই:10.1089/jpm.2006.9.751। পিএমআইডি 16752981।  "Advance Care Planning, Preferences for Care at the End of Life | AHRQ Archive"। archive.ahrq.gov। সংগ্রহের তারিখ ২০১৭-১০-২৪।  Qaseem, Amir; Snow, Vincenza; Shekelle, Paul; Casey, Donald E.; Cross, J. Thomas; Owens, Douglas K.; Physicians*, for the Clinical Efficacy Assessment Subcommittee of the American College of (২০০৮-০১-১৫)। "Evidence-Based Interventions to Improve the Palliative Care of Pain, Dyspnea, and Depression at the End of Life: A Clinical Practice Guideline from the American College of Physicians"। Annals of Internal Medicine। 148 (2): 141–6। আইএসএসএন 0003-4819। ডিওআই:10.7326/0003-4819-148-2-200801150-00009 । পিএমআইডি 18195338।  Steinhauser, Karen E.; Clipp, Elizabeth C.; McNeilly, Maya; Christakis, Nicholas A.; McIntyre, Lauren M.; Tulsky, James A. (২০০০-০৫-১৬)। "In Search of a Good Death: Observations of Patients, Families, and Providers"। Annals of Internal Medicine। 132 (10): 825–32। আইএসএসএন 0003-4819। ডিওআই:10.7326/0003-4819-132-10-200005160-00011। পিএমআইডি 10819707।